Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 4. számú melléklet a 89/2004. (IV. 20.) Korm. rendelethez
Paragraph Index: 1000

11. Környezeti hatásvizsgálat A projektben elõirányzott hulladéklerakó-helyek a környezeti hatásvizsgálatról szóló irányelv (97/11/EK irányelvvel módosított 85/337/EGK irányelv) II. Mellékletének hatálya alá tartozik. A hatályos magyar törvények értelmében a lerakóhelyek létesítésére kiválasztott helyeken egyéni átvilágítási eljárásokra van szükség. Az átvilágítási eljárás eredményei alapján elkészült egy elõzetes környezeti hatástanulmány (pEIS), amelyet megküldtek a területileg illetékes környezetvédelmi hatóságnak. A pEIS alapján az illetékes Felügyelõség 2000-ben kiállította a környezetvédelmi engedélyeket Vaskút és Felgyõ részére. A Kiskunhalason létesítendõ hulladéklerakó-helyet illetõen a környezetvédelmi engedély kiállítása 2002 õszén várható. A javasolt hulladékgazdálkodási rendszerben semmilyen egyéb létesítmény nem tartozik a környezetvédelmi engedélyezési eljárásról szóló rendelet hatálya alá. Az építési munkálatok megkezdéséhez építési engedélyekre van szükség, ezekre a projektek megvalósításának tervezett építési ütemezésével összhangban az érdekelt illetékes önkormányzatoktól kell igényelni. Az építési engedélyezési eljárásokban külsõ szakértõként részt kell vennie az illetékes környezetvédelmi hatóságoknak. Az új infrastruktúra területén, illetve annak szomszédságában nincsenek környezetvédelmi szempontból érzékeny területek (törvény által védett területek, nemzetközi vonatkozásban fontos, a Berni Egyezmény, a 92/43 sz. irányelv által védett területek).

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes